User:Shirapthik/sandbox

சிங்கப்பூரில் தமிழ்

அரசியல் அரசியல் அடிப்படையில் நோக்கும் போது தென்கிழக்கு ஆசிய நாடுகளில் சிங்கப்பூர் அரசு ஒன்றுதான் தமிழை அதிகாரத்துவ மொழியாக ஏற்றுக்கொண்டிருக்கிறது. இதன் விளைவாக ஏனைய அதிகாரத்துவ மொழியான ஆங்கிலம், சீனம், மலாய், ஆகியவற்றிற்கு உரிய நிலை தமிழுக்கும் அரசியல் சட்ட அமைப்பில் கிடைத்திருக்கிறது. இந்த வாய்ப்பினைத் தமிழுக்கு வாங்கிக்கொடுத்த பெருந்தலைவர் தமிழவேள் கோ. சாரங்கபாணி அவர்களையும் அவர் காலத்து வாழ்ந்த ஏனைய தமிழ்ச் சான்றோர்களையும் தமிழ்ச்சமுதாயம் நன்றியுடன் போற்றக் கடமைப்பட்டிருக்கிறது. இந்த வாய்ப்பினால் தமிழ்ச் சமுதாயத்திற்குக் கிடைத்த நன்மைகள் பல. நாடாளுமன்றத்தில் தமிழ்பேசும் வாய்ப்பினைத் தமிழ் உறுப்பினர்களுக்குச் சிங்கப்பூர் அரசாங்கம் வழங்கியுள்ளது. இதன் விளைவாக அன்று நாடாளுமன்ற உறுப்பினர்கள் திருவாளர்கள் கோவிந்தசாமி, ஜபார் முதலியோர் நாடாளுமன்றத்தில் தமிழில் பேசினர். தமிழில் ஓர் உறுப்பினர் பேசும்போது அதே நேரத்தில் பிறமொழிகளில் மொழி பெயர்த்துக் கொடுப்பதற்கும் பிறமொழிகளில் மற்றவர்கள் பேசும் போது தமிழ் மட்டும் தெரிந்த உறுப்பினர்களுக்குத் தமிழில் மொழி பெயர்ப்புச் செய்து கொடுப்பதற்கும் நாடாளுமன்றத்தில் மொழி பெயர்ப்பாளர்களை அரசு அமர்த்தியுள்ளது. அரசாங்க அலுவலகங்களின் பெயர்கள், அறிவிப்புகள், விளம்பரங்கள், வெளியீடுகள், அறிக்கைகள் ஆகியன அனைத்தும் நான்கு மொழிகளிலும் இடம்பெற்று விளங்கும் நிலை சிங்கப்பூரில் உண்டு. இன்று ATM இயந்திரங்கள், மருத்துவமனைகளில் மின்னிலக்க அறிவிப்புகள் தமிழில் இடம்பெற்றுள்ளது அரசாங்கச் செய்தி மொழிபெயர்ப்புத் துறைகளில் பணியாற்றிய தனித் தமிழுணர்வுமிக்க அறிஞர்களின் முயற்சியால் நல்ல தனித்தமிழ் முழக்கம் அரசாங்கத் துறையில் இடம்பெற்றுள்ளது. தமிழில் மொழிபெயர்ப்புத் துறை சிங்கப்பூரில் நல்ல வளர்ச்சி கண்டுள்ளது. சொல்லாக்கப் பணி தழைத்துள்ளது. பொதுப் பயனீட்டுக் கழகம், தொலைத் தொடர்பு வாரியம், தேசியச் சம்பளப் பரிந்துறை மன்றம், பணிவன்பியக்கம் இப்படிப் பல சொற்றொடர்கள் உருவாக்கப்பட்டன. தேசிய நாளை ஒட்டிப் பிரதமர் பேசும் உரை நான்கு மொழியிலும் வானொலி, தொலைக்காட்சி ஆகியவற்றில் ஒலிபரப்பப்பட்டு வருகின்றது. இதன் விளைவாகப் பிரதமர் பேச்சின் தமிழ்வடிவம் இப்போது தமிழ் அறிந்த அமைச்சரால் ஒருவரால் படிக்கப்பட்டு ஒலி/ஒளிபரப்பப்படும் நிலையில் இருப்பதைக் காணமுடிகிறது தமிழ்வடிவம் இப்போது தமிழ் அறிந்த  தேசியக் கோட்பாட்டினைச் சுட்டி இயற்றப்பட்ட "சிங்கப்பூரைப் பாடுவோம்" எனும் பாடல் தொகுப்பிலும் தமிழ்ப்பாடல் ஒன்று இடம் பெற்று ஏனைய இனத்தவராலும் பாடப்படுகிறது. பொருளாதார வளர்ச்சி, அறிவியல் முன்னேற்றம், உலக வாணிபம் ஆகியவற்றிற்காக ஆங்கிலமும், ஒவ்வொருவருடைய பண்பாடும் கலாச்சாரம் பழக்க வழக்கங்களைப் பேணுவதற்கும், போற்றி பாதுகாப்பதற்காகவும் அவரவர் தாய் மொழியினையும் கற்க வேண்டும் என்பதை நம் மறைந்த தேச தந்தை திரு லீ குவான் யூ அவர்கள் கொண்டு வந்தார்கள். இதனால் எல்லோருக்கும் தாய்மொழி கல்வி தேவை என்னும் அடிப்படையில் அரசாங்கம் இருமொழிக் கொள்கையினை இன்றியமையாத ஒரு கொள்கையாக ஏற்றுச் செயல்படுத்தி வருகின்றது. இதன் வாயிலாகச் சிங்கப்பூர்ப் பள்ளிகளிலும் தொடக்கக் கல்லூரிகளும் தமிழை ஓர் இரண்டாம் மொழியாகக் கற்கும் வாய்ப்பினை அரசாங்கம் வழங்கி வருகிறது. இதற்கு முத்தாய்ப்பாக இன்று சிம் பல்கலைக் கழகத்தில் தமிழில் பட்டயப் படிப்பினையும் கொண்டு வந்துள்ளது. தமிழில் ஆர்வம் உள்ளவர்கள் பட்டம் பெற விரும்புவர்கள் தமிழில் படித்துப் பட்டம் பெறலாம். மேலும் தேசியக் கல்விக் கழகத்திலும் தமிழாசிரியருக்கான பட்டய வகுப்புகளும், ஆரம்பிக்கப்பட்டு இன்று சிங்கையில் தமிழாசிரியர்களின் தரத்தை உயர்த்தியுள்ளதுடன், தமிழாசிரியர்களின் பற்றாக்குறையும் நிறைவு செய்யப்பட்டுள்ளது. இப்பணி போற்றுதலுக்கும், பாராட்டுதலுக்குரியது! மொத்தத்தில் அரசாங்கத்தின் இருமொழிக் கொள்கைதான் நம் நாட்டில் தமிழை வாழவைக்கும் ஆணிவேர் என்பது மறுக்கமுடியாத உண்மை. ‘ஆசியான்’ வட்டத்தில் தமிழுக்கு ஓர் இடம் தந்து அதனைக் கொண்டு தமிழில் இலக்கியப் படைப்புகளை நிறுத்தும் வாய்ப்பு சிங்கப்பூருக்கே இருக்கிறது என்பதில் நாம் பெருமை கொள்ளவேண்டும். இதனால் சிங்கப்பூர்த் தமிழ்ச் சிறுகதை எழுத்தாளர்களும், தமிழ்க் கவிஞர்களும் தென்கிழக்காசிய இலக்கிய விருதுகளைப் பெறும் வாய்ப்பினைப் பெற்றுள்ளனர். சிங்கப்பூர் தமிழ் ஓர் அதிகாரத்தவ மொழியாக இருப்பதுதான் சிங்கப்பூர் வானொலி, தொலைக்காட்சித் துறையில் தமிழுக்கென்று தனிப் பிரிவுகள் உள்ளன. வானொலி 24 மணி நேரமும் இடையறாது தமிழ் நிகழ்ச்சிகளை ஒலிப்பரப்பிக் கொண்டிருக்கிறது. இதே போன்று தொலைக்காட்சியும் வார நாட்களில் 3 மணி முதல் இரவு 12 மணி வரையும், வாரயிறுதி நாட்களில் 1 மணி முதல் 12 மணிவரையிலும், பண்டிகை நாட்களில் 24 மணிநேரமும் தமிழ் நிகழ்ச்சிகளை வழங்குகிறது சிங்கப்பூர் நாணயத்தில் சிங்கப்பூர் என்று தமிழில் பொறிக்கப்பட்டுள்ளது பொருளியலில் சிங்கப்பூரில் மக்களாட்சி மலர்ந்த பிறகு பொருளாதாரத்தில் மேம்பாடு கண்ட நாடக இது விளங்குகிறது. பொருளாதார வளர்ச்சிக்கு வங்கிகள் அடிப்படையாக உள்ளன. இந்த வங்கிகளின் ஆண்டுக் கணக்கு விவரங்கள், நிதிநிலை அறிக்கைகள் நான்கு மொழிகளிலும் செய்தித்தாள்களில் வெளியிடப்பட வேண்டும் என அரசாங்கம் சட்டம் வகுத்துள்ளது. அதனால் இவை தமிழ்ச் செய்தித்தாள்களில் இடம்பெறுகின்றன. இதனால் வங்கிகள் தொடர்பான கலைச்சொல்லாக்கங்கள் உருவாவதற்கு வழி ஏற்பட்டது. தமிழர்களுக்குரிய வணிக நிலையங்களில் மட்டுமின்றி சீனர்களுக்கு உரிய நகைக்கடைகளிலும் தமிழில் விளம்பரங்கள் தரப்பட்டிருப்பதையும் காணாலாம்.

சமயம் பெளத்தம், இசுலாம், கிறிஸ்துவம், இந்து மதம் முதலிய பல்வேறு சமயங்களைச் சார்ந்தோர் சிங்கப்பூரில் வசித்து வருவதால் அவர்களுடைய வழிப்பாட்டுகளிலும் தமிழ்மொழி இடம்பெறுகிறது. உதாரணமாக கிறிஸ்துவ ஆலயங்களில் சிலவற்றில் தமிழில் சேவைகள் வழங்கப்பட்டு வருகின்றன. இதே போல் இசுலாமியர்களும் தங்கள் வழிப்பாட்டுகளில் தமிழ் மொழிக்குத் தக்க இடம் அளித்து வருகிறார்கள். தற்பொழுது இந்து சமயக் கோயில்களில் சமயச் சொற்பொழிவுகளும், இலக்கியச் சொற்பொழிவுகளும் நடத்தப்பட்டு வருகின்றன. இந்து சைவ சமயக் கோயில்களில் திருமுறைப்பாடல்களை ஓதுவதற்கென ஓதுவார்கள் இருக்கிறார்கள். சிங்கப்பூரிலுள்ள தமிழ்ச் சமுதாய நலன்காக்கும் சங்க அமைப்புகளும் தமிழ் வளர்ச்சிக்கு ஓயாது பாடுபட்டு வருகின்றன. இவற்றுள் சிங்கப்பூர்த் தமிழர் சீர்திருத்தசங்கம், சிங்கப்பூர் தமிழர் இயக்கம் முதலியவை தமிழரிடையே சீர்திருத்தக் கருத்துகளை வளர்த்ததுடன் செந்தமிழ் நலத்திலும் அக்கறை காட்டி வருகின்றன. தமிழர் பேரவை தமிழ்க் கல்வியில் அதிக நாட்டம் செலுத்தித் தமிழ் வளர்ச்சிக்குப் பாடுபட்டுவருகிறது. டாக்டர் அ.வீரமணி அவர்கள் தலைமையில் தமிழர் பேரவையின் இளையர் பிரிவு ஒரு புத்தெழுச்சி பெற்றுத் தமிழ்மொழி இலக்கிய வளர்ச்சிக்கு நற்பணியாற்றியது. அப்பிரிவினர் நடத்திவந்த தமிழ்மொழி இலக்கியம் பற்றிய ஆண்டுக் கருத்தரங்குகளும் வெளியிட்ட வெளியீடுகளும் சிங்கப்பபூர்த் தமிழ் வளர்ச்சியை அளந்தறிய ஊன்றுகோலாய் உதவின. அவர் பின்னர்ச் சிங்கப்பூர்த் தமிழ் இளையர் மன்றத்தில் சேர்ந்து செய்து வந்துள்ள தமிழ்ப்பணியும் போற்றுதற்குரியது. இந்த இரண்டு அமைப்புகளின் வாயிலாக அவர் மேற்பார்வையில் நடைப்பெற்ற கருத்தரங்குகளிலும், கலை நிகழ்ச்சிகளிலும் செயல் திட்டங்களிலும் தமிழ்மொழியின் நலமும் நாட்டமுமே முதன்மைபெற்றன. கருத்தரங்குகள் இளையர்களைத் தமிழ்மொழி, சமுதாயம், இலக்கியம் பற்றிச் சிந்திக்க வைத்தன. அவர்கள் அதன்வழி ஆய்வுக்கட்டுரைகளை படைத்தனர். இலக்கிய மாலை, நாடகவிழா போன்ற நிகழ்ச்சிகள் இலக்கியப் படைப்பாளர்களை உருவாக்கின. இலக்கியச் சொற்பொழிவுகள், கவிஞர் அரங்குகள், முதலியவை இலக்கியக் கலைஞர்களைப் பெருக்கின. இலக்கிய ஆய்வு, சிறுகதை வகுப்புகள் முதலியவை இலக்கியத் திறனாய்வாளர்களைத் தோற்றுவித்தன. பாராட்டுவிழா, பரிசளிப்புவிழா ஆகியவையும் தமிழர்களுக்கு ஊக்கமூட்டி வருகின்றன. நிதி திரட்டுவிழா தமிழர்களுக்கும் தமிழ்க் கவிஞர்களுக்கும் ஆக்கமூட்டின. நல்ல தமிழ்ப் படைப்பு இலக்கிய வளர்ச்சிக்கும் இவற்றின் எதிர்கால ஆய்வுக்கும் வழிவகுத்துள்ளது. தமிழ்மொழி பண்பாட்டுக் கழகம் ஆண்டுத்தோறும் நடத்திவரும் திருக்குறள்விழா வாயிலாக திருக்குறட் சிந்தனையும் குறள் பற்றிய அறிவும் சிங்கப்பூரில் பரவப் பாடுப்பட்டுவருகின்றது. திருக்குறள் தமிழர்கள் தரணிக்கு வழங்கிய நன்கொடை. எல்லாச் சமயத்தினர்க்கும் எல்லா இனத்தவர்க்கும் எல்லா காலத்தினர்க்கும் ஏற்றக் கருத்துகளைக் கொண்டு ஏற்றம்பெற்றுள்ளது. இப்பொதுமை இயல்பை எண்ணத்தில் கொண்டு இக்கழத்தினர் திருக்குறள் விழாவை நடத்தி வருகின்றனர். தமிழகத்திலிருந்து அறிஞர்களையும் சிந்தனைச் சிற்பிகளையும் அழைத்துவந்து குறள் பற்றிய அரிய சொற்பொழிவை நிகழ்த்த ஏற்பாடு செய்கின்றனர். மேலும் மாணவர்களுக்குத் திருக்குறள் போட்டிகளும் நடுத்துகின்றனர். பேச்சுப் போட்டிகளும் நடத்துகின்றனர். இவை எல்லாற்றிற்கும் மகுடம் சூட்டும் வகையில் வளர்தமிழ் இயக்கம் என்ற அமைப்பு ஏப்ரல் 2 முதல் 30 வரை ஒரு மாதம் முழுவதும் ‘’தமிழ்மொழி மாதம்’’ என்ற நிகழ்ச்சியினை நடத்திவருகிறது. இத்தகைய விழாக்களுக்கெல்லாம் சிங்கப்பூரில் முன்னோடியாக இருந்து வழி வகுத்த பெருமை பெருந்தகையாளர் தமிழவேள் கோ. சாரங்கபாணி அவர்களையே சாரும். சமூக நலத்துறை அமைச்சும் தமிழ்மொழி வளர்ச்சிக்கும் இலக்கிய வளர்ச்சிக்கும் நிதியுதவி அளித்தும் ஆலோசனை நல்கியும் கருத்தரங்குகள் நடத்தியும் போட்டி நடத்தியும் உதவிவருகிறது. தற்போது ஏற்பட்டுள்ள தகவல்தொடர் தளம் தகவல்களை ஓரிடத்திலிருந்து மற்றொருரிடத்திற்கு பரிமாற்றம் செய்யப் பலவகையான கருவிகள், வழிவகைகள் கண்டுபிடிக்கப்பட்டுள்ளன. இக்கருவிகளின் பெருக்கமும் பயன்பாடும் சிங்கப்பூரில் மிகுதியாகவுள்ளன. இவற்றில் செய்தித்தாளும் வானொலி தொலைக்காட்சியும் தமிழ் வளர்ச்சியுடன் தொடர்புடையன. செய்தித்தாளைப் பொறுத்தவரையில் ‘தமிழ்முரசு’ சிறப்பிடம் பெறுகின்றது. இச்செய்தித்தாள் தமிழ்வேள் கோ.சாரங்கபானி அவர்களால் 1935ல் தோற்றம் கண்டது. இவ்விதழ் சிங்கப்பூரிலும் மலேசியாவிலும் செய்திப் பத்திரிகையாக மட்டுமின்றிச் செந்தமிழ் வளர்க்கும் சீரிய ஏடாகவும் திகழ்ந்தது. மலேசியா, சிங்கப்பூர்த் தமிழ் எழுத்தாளர்களில் பெரும்பாலோர் தமிழ்முரசால் அறிமுகம் ஆனவர்களே. உள்ளூர் எழுத்தாளர் பலருடைய கவிதைகள் கட்டுரைகள், சிறுகதைகள் இவ்விதழ்களில் இடம்பெற்றன. மாணவர் மணிமன்றம் என்ற பகுதி மாணவர் படைப்பாற்றலை வளர்க்கத் தூண்டியது. தமிழ்முரசின் ஆசிரியர்களாகச் சிங்கப்பூருக்கு வந்த முருகு சுப்ரமணியன், அ. முருகையன், வை. திருநாவுக்கரசு, தி. செல்வகணபதி, மெ.சிதம்பரம் முதலியோர் சிங்கப்பூர்த் தமிழ்மொழி இலக்கிய வளர்ச்சிக்குச் செய்த தொண்டுகள் அளப்பறியன. முருகு சுப்பிரமணியன் அவர்கள் தமிழ்முரசின் ஆசிரியராக இருந்தபோது உள்ளூர் எழுத்தாளர்களின் இலக்கிய படைப்பினைப் பலவகைகளில் வளர்க்கத் தலைப்பட்டுள்ளார். வெண்பாப் போட்டி, கவிதைப்போட்டி, கட்டுரைப்போட்டி, சிறுகதைப் பரிசுத்திட்டம் எனப் பலவகைகளில் புதிய கூறுகளை ஏற்படுத்தி உள்ளூர் இலக்கிய வளர்ச்சிக்கு ஊக்கமும் ஆக்கமும் ஊட்டினர். தமிழ் முரசு என்னும் ஒரே தமிழ் நாளிதழ்தான் இன்று வரை தமிழ்ச் சமுதாயச் செய்திகளை வெளியிடுகின்றது. இன்று சிங்கைவாழ் எழுத்தாளார் தம் இலக்கியப் படிப்புகளை வெளியிட உதவும் கருவியாகவும் திகழ்கிறது. ஞாயிறு இதழ்களில் சிறுகதைகள், கவிதைகள், புதினம், கட்டுரை முதலியவை இடம்பெறுகின்றன. தமிழ்முரசு சிங்கையில் தமிழ்மொழி இலக்கிய வளர்ச்சிக்கு ஆற்றி வருகின்ற தொண்டு வரலாற்றுச் சிறப்புடையாதாகும். தகவல்கள் சாதனங்களில் வானொலி. தொலைக்காட்சி ஆகிய இரண்டும் தமிழ் வளர்ச்சிக்கு ஆற்றி வரும் தொண்டு அளவிடற்கரியா! தமிழ்மொழியை அறிவித்தல், அகமகிழ்வித்தல், செய்தி அறிவித்தல், வானொலியும் தொலைக்காட்சி தொண்டு போற்றுதலுக்குரிய ஒன்று. எல்லோருக்கும் ஏற்ற தமிழ், எளிய தமிழ், எளிய இலக்கணம் முதலியவை மொழியறிவு கொளுத்த முற்படும் நிகழ்ச்சிகள் மற்றும் செய்தி அறிவித்த நிலையில் செய்தி அறிக்கையில் நல்ல தமிழ்நடையில் அறிவிக்கப்படுகின்றது. அகமகிழ்வித்தல் நிலையில் வானொலி, தொலைக்காட்சியின் நல்ல இசை நிகழ்ச்சிகளும், நாடக நிகழ்ச்சிகளும் இடம்பெறுவதால் முத்தமிழ் வளர்ச்சிக்கும் வானொலி நிலையத்தினர் தொண்டு செய்து வருகின்றனர்.

அறிவியல் அறிவியல் கண்டுப்பிடிப்பின் புதுப் பொருள்கள் உடனடியாகச் சிங்கப்பூரில் தென்படும் நிலை உண்டு. இவற்றில் தமிழில் தெரிவிக்க வேண்டிய உடனடிக் கடப்பாடு தகவல் சாதனங்களுக்கு இருக்கின்றன. அதனால் புதிய புதிய சொற்களை உருவாக்கி அறிவியல் தமிழை மேம்படுத்தும் பணியையும் சிங்கப்பூர் செய்து வருகிறது. அமுக்குப் பொத்தான் தொலைபேசி, கணினி, மின்தூக்கி, மிதிபடகு, நகரும் படிக்கட்டுகள், மென்பொருள், வன்பொருள், இயந்திர மனிதக் கருவி, ஒவ்வாமை, ஒளி ஊடுருவித்தாள் இப்படிப்பல சொற்களை உருவாக்கி அறிவியல் தமிழுக்கு அணி சேர்த்தனர். வானொலியில் அறிவியல் கருத்துக்களை, சிந்தனைகளை, கோட்பாடுகளை எல்லாம் எளிய முறையில் அறியும் வண்ணம் தொடர்நிகழ்ச்சிகளாக ஒலிப்பரப்பும் முயற்சியும் உண்டு. மொழியியல் அறிவியல் அடிப்படையில் மொழியை ஆராய்கின்ற ஒரு கல்வித்துறை மொழியியல். சிங்கப்பூர் பன்மொழிச் சூழல்கொண்ட ஒரு நாடு. ஆங்கிலம், சீனம், மலாய், தமிழ் என்னும் நான்கு அதிகாரத்துவமொழிகளைத் தவிர ஏனைய மொழி பேசுவோரும் வாழ்கின்ற ஒரு நாடு, தமிழ்மொழியைப் பொறுத்தவரையில் பேச்சிலும் எழுத்திலும்  பிறமொழிச் செல்வாக்கும் மிகுதியாக வாய்ப்புண்டு.. பேச்சுத் தமிழ் எழுத்துத் தமிழ் வேறுபாடு என்பது தமிழில் நீண்ட காலமாக இருந்து வரும் ஒன்று. இந்தவேறுபாடு சிங்கப்பூர்த் தமிழிலும் உண்டு. எழுத்துத் தமிழ் பொதுவாகப் பத்திரிக்கைகளிலும் பாட நூல்களிலும், அரசாங்க அறிவிப்புகளிலும், வெளியீடுகளிலும், படைப்பு இலக்கியங்களான கவிதை, கட்டுரை, சிறுகதை, புதினம் போன்றவற்றிலும் வானொலி தொலைக்காட்சி செய்தி அறிக்கை, இலக்கிய நிகழ்ச்சிகள், நிகழ்ச்சி அறிவிப்புகள் போன்றவற்றிலும், மேடைப்பேச்சிலும் செல்வாக்குப் பெற்று விளங்குகிறது. பொதுவாக இல்லங்களிலும் பொது இடங்களில் தமிழர்கள் சந்தித்து நடத்தும் உரையாடல்களிலும் தமிழர்களின் வணிக நிலையங்களிலும், சிறு கதை, புதினம் போன்றவற்றில் வரும் உரையாடல்களிலும், நாடகங்களிலும், நகைச்சுவைத் துணுக்களிலும் புதுக் கவிதையிலும் வானொலியில் வரும் வணிக விளம்பரங்களிலும் பேச்சுத் தமிழின் செல்வாக்கு மிகுதியாகவுள்ளது.

பண்பாடு தமிழ்மொழி வழி நம் பண்பாட்டினை அறிந்து பேணிக் காக்க வேண்டும். பண்பாடு என்பது கலாச்சாரம், பழக்க வழக்கங்கள், நம்பிக்கை, சிந்தனைகள், நடை, உடை முதலியவை பலவற்றை உள்ளடக்கியது. பண்பாட்டினை அறிந்து கொள்ள ஒரு மொழியின் இலக்கியங்கள் உணர்த்தும் பண்பாட்டுத் தகவுகளைத் தெரிந்து கொண்டு பின்பற்ற வேண்டும், சிங்கப்பூர் பல வகையில் பண்பாட்டுச் சூழல் கொண்ட நாடு. எனவே அதற்கேற்ப நம் பண்பாட்டில் புறநிலையில் சிலமாற்றங்கள் செய்துகொள்ளத் தயங்கக்கூடாது. மொழியின்றிப் பண்பாடு காக்கும் மொரிஷியஸ் தமிழரின் போக்கு நமக்கு வந்து விடாமல் பாதுகாக்க வேண்டும் என்ற எண்ணத்தில் பல தமிழ் ஆர்வலர்கள் அரும்பாடு பட்டு வருகிறர்கள். பண்பாட்டு நெறிகளை வலியுறுத்தும் போக்கில் நம் அரசு அறநெறிக்கல்வி (வாழ்க்கை நலக் கல்வி) முதலான பாடத்திட்டங்களை வகுத்துள்ளது. அறிநெறிக் கல்வி தமிழில் பயிற்றுவிக்கப்படுகின்றது. பண்பாட்டுத் தகவுக்கூறுகள் பட்டியலிடப்பட்டு நூலுருவாக்கம் பெற்றுள்ளன. ‘’நற்குடிமக்கள்’’, “உள்ளதும் உருவாவதும்” முதலிய பயிற்றுக் கருவிகள் தமிழில் உருவாக்கப்பட்ட நிலையை இக்காலக் கட்டத்தில் காணுகிறோம். கலாச்சார அமைச்சும் பண்பாட்டு நிகழ்ச்சிகள் நடக்க உறுதுணையாக இருந்து வருகின்றது.

கலை மக்கள் கழகம், சமூக அமைப்புகள் ஆகியவை கலை நிகழ்ச்சிகள் வாயிலாகத் தமிழ் வளர்ச்சிக்கு ஒரளவு துணை செய்கின்றன. இந்தக் கலை நிகழ்ச்சிகளில் திரைப்படச் செல்வாக்கு மிகுதியாக இருப்பதால் நல்ல தமிழ்மொழி நடை இருப்பதில்லை. தரமும் குறைவாகக் காணப்படுகின்றது. எனவே கலை நிகழ்ச்சி படைப்போர் தமிழ்மொழி நாட்டம் கொண்டு தரமான நிகழ்ச்சிகளைப் படைக்கவேண்டும். அதன் வாயிலாக சிங்கப்பூர்த் தமிழர்களை நல்ல கலைநிகழ்ச்சிச் கலைஞர்களாக உருவாக்கவேண்டும். சிங்கப்பூரில் தமிழ் நாடகக் கலையை வளர்க்கும் நல்ல நோக்கத்துடன் நாடகக் கழகங்கள் சில உள்ளன. இவை சமூக நலத்துறை அமைச்சு கொடுக்கும் நிதியுதவியுடன் ஆண்டுதோறும் நல்ல நாடகங்களை மேடையேற்றி வருகின்றன. தமிழ் நாடகக் கலைக்கு சிங்கப்பூரில் பாடுபட்டு வருபவர்களில் திருவாளர்கள் ச.வரதன், சர்மா முதலியோர் குறிப்பிடத்தக்கவர்கள் திருவாளர் வரதன் அவர்களுக்கு இதன்காரணமாக அரசாங்காம் பாராட்டி விருது அளித்து ஊக்கம் ஊட்டி இருக்கின்றது. சிங்கப்பூரில் இந்திய நுண்கலைக் கழகம் தமிழிசை வளர்ச்சிக்கு நீண்ட நாட்களாகப் பாடுபட்டு வருகின்ற ஓர் அமைப்பாகும். தமிழிசையை (வாய்ப்பாட்டு, கருவி இசை) தக்க ஆசிரியர்களைக்  கொண்டு மாணவர்களுக்குப் பயிற்றுவித்துச்  சான்றிதழ் வழங்கி வருகிறது. மேலும் ஆண்டுதோறும் சிங்கப்பூரில்  இசை வளர்ச்சிக்குத்  தொண்டாற்றியவர்களுக்குப் பட்டமளித்தும் சிறப்பித்தும்  வருகின்றது. கல்வியில் தமிழின் பங்கு சிங்கப்பூரின் தமிழ்க் கல்வி நிலையை இரண்டு வகையாக நோக்கலாம். ஒன்று தமிழ் வழிக் கல்வி என்பது, மற்றொன்று தமிழ்மொழிக் கல்வி என்பது. முன்னையது தமிழ் பயிற்று மொழியாக இருந்த நிலை, பின்னையது ஆங்கிலம் பயிற்றுமொழியாகவுள்ள பள்ளிகளில் தமிழ் ஓர் இரண்டாம் மொழியாகப் பயிலப் பெறும் நிலை. தமிழ் வழிக்கல்விப் பள்ளிகளைத் தமிழ்ப்பள்ளிகள் என அழைத்தனர், சிங்கப்பூரில் முதலாவது தமிழ்ப் பள்ளி 1834 ஆம் ஆண்டில் செயல்படத் தொடங்கியது (துரை 1969 ;116) 1951 ல் ஏறத்தாழ 20 தமிழ்பள்ளிகள் இருந்துள்ளன. அக்காலக்கட்டதில் உயர்நிலைப் படிப்பிற்காக தமிழ் பள்ளியாக உமறுபுலவர் தமிழ் உயர்நிலைப் பள்ளி உருவாக்கப்பட்டுள்ளது. இங்கு மற்ற மூன்று மொழிகளுக்கு இணையாக சான்றிதழ் வழங்குவதற்கு அரசாங்கத்தால் அங்கீகாரம் அளிக்கப்பட்டுள்ளது. இவ்வாறு தொடர்ந்து பல்வேறு முயற்சிகளின் வழி பாலர் பள்ளி முதல் மேல்நிலையில் புதுமுக வகுப்பு நிலை வரை தமிழை இராண்டாம் மொழியாக சாதாரண நிலைத்தேர்ச்சி மேல்நிலைத் தேர்ச்சி என இரு நிலைகளிலும் தமிழ் கற்க வாய்ப்புகள் உள்ளன. இலக்கியம் சிங்கப்பூர்த் தமிழ் இலக்கியம் ஏறத்தாழ நூற்றாண்டுக்கால கால வரலாறு உடையது. சிறுகதை, கவிதை, நாவல், நாடகம் எனப் பல்வேறு வடிவங்களையும் கொண்டது.

Writers : St Hilda’s Secondary School Students

DINENDRA SHIRAPTHIK T      -      SEC 3

DHAKSHAINI D/O JAYSANKAR -  SEC 3

MERCY MARIA PROSE MAXIMUS - SEC 3

VIOLET VASANTHI ARULKUMAR –  SEC 3

SIVARANJINI PANDIAN                 _ SEC 3

Reference Book : Tamil Language and Literature in Singapore The Journal< Newton P.O.BOX 152, Singapore 0922